# Styrearbeid 2021

På årsmøtet i 2021 ble det valgt et styre bestående av åtte personer, samt en vara.

Leder: Ferenc Macsali

Nestleder: Mats Kalstø Lervåg

Styremedlemmer: Morten Mowinckel, Ivan Christensen, Augusta Pithalice, Barathy Anton Reginold, Elena Botcharova Ellingsen, Jude Dhushyanthan

Varamedlemmer: Harald Næss

Kasserer: Prashanthi Pingili

Kontrollutvalg: Jack Oterhals, Ingrid Teistung, Berent Barth

Valgkomité: Sven Bjerkan og Kennet Ellingsen

Det ble avholdt ti styremøter i 2021 og det har generelt vært høy aktivitet for styret. Møtene har vært holdt både digitalt og fysisk.

# Sportslig

I det som ble en spesiell og avkortet konkurransesesong har likevel resultatene vært gledelige:

Junior NM i juni Bygdøy:

* Sølv til Thomas Barth i herredouble
* Sølv til Katja Botcharova Ellingsen i damedouble
* Bronse til Katja Botcharova Ellingsen i damesingle

Senior NM i juni Frogner:

* Gull til Sofia Louis Macsali i damesingle
* Sølv til Markus Barth i herresingle
* Bronse til Sofia Louis Macsali i mixdouble

U23 NM NTNU i oktober:

* Sølv Thomas Barth i herredouble
* Sølv Vera/Katja Botcharova Ellingsen i damedouble
* Sølv Bharath Kumar Balasingam/Vera Botcharova Ellingsen i mixdouble
* Bronse Katja Botcharova Ellingsen i mixdouble
* Bronse Bharath Kumar Balasingam i herredouble
* Bronse Thomas Barth herresingle
* Bronse Vera Botcharova Ellingsen i damesingle

Eliteserien ble avbrutt etter kun 2 kamper.

Bergen BK skulle arrangere 3 turneringer i 2021:

* Julecupen (i januar) – avlyst
* Fana Cup i april – avlyst
* Julecupen – arrangert

# Medlemmer og treninger

Medlemstallet har økt gjennom 2021 og er nå ca. 180 medlemmer. Det har vært tilvekst av unge nybegynnere, noe som hovedsakelig skyldes at Vera og Sofia har vært på mange skoler rundt om i Bergen og hatt skolebadminton. Dette har rekruttert svært mange nye spillere. Blant de mer erfarne og eldre spillerne har det vært både avgang av en del som gikk fra junior til senior, men også noen seniorer som har gjort comeback.

# Trenersituasjon

Javier Bish er hovedtrener og Manuel Vazquez har også vært trener sammen med Javier i 2021. På nybegynnerpartiene har Vera Botcharova Ellingsen og Sofia Macsali vært faste trenere, Dina Bugge og Rafid Ishaq har også vært trenere. Det er også avholdt flere treningssamlinger i 2021. Seks medlemmer fra BBK tar trener 1 kurs i 2021/2022. Manuel Vazquez informerte klubben like før jul om at han har fått jobb i det spanske forbundet fra våren 2022 og dermed forsvinner han ut av klubben.

# Økonomi

Økonomien i klubben er stadig god. Klubben har fått tilslag på flere tilskudd enn forventet, noe som har bidratt til å opprettholde svært god aktivitet til tross for korona.

De største mottatte tilskudd er fra Bergen Kommune (kr 79 324 for dugnadsinnsats privat anlegg, barne/ungdomsmidler og arrangementstøtte), Idrettsrådet i Bergen (kr 25 000 til integreringstiltak), Sparebankstiftelsen (kr 45 000 til treningsformål barn/unge/voksne), Anna Jebsen Stiftelse (kr 30 000 til jenteaktivitet, sommerleir/samling, EM-oppkjøring).

Sponsorstøtte fra Feste Trafikkskole, Rema 1000 Eidsvåg og Smihuset utgjør kr 30 000.

Styret har dermed gjennom god økonomihåndtering videreført det positive resultatet fra 2019 og 2020. Bergen BK er dermed svært godt stilt økonomisk. I forbindelse med innføring av nytt medlemssystem som også skal brukes for å fakturere medlemskontingent og treningsavgift er det gjort en endring med periodisering av inntekter fra medlemmer. Det vil si at i 2021-regnskapet er det kun bokført ett semester med innbetaling av treningsavgift. I 2020 ble det bokført høst 2020 + vår 2021, i 2021 bokføres dermed kun høst 2021 slik at det i 2022 vil bokføres vår + høst 2022. Dette er årsak til at regnskapet viser minus i 2021.

I lys av permitteringer og generell usikkerhet i samfunnet pga. korona har styret satt av penger til å dekke treningsavgifter helt eller delvis for medlemmer som har økonomiske utfordringer og som søker om helt eller delvis dekket kontingent. Styret har et mål om at økonomi ikke skal være noen hindring for å spille badminton i Bergen BK.

# Trivsel/samhold

Styret har hatt særlig fokus på å øke trivsel/samhold i klubben, både innad i treningsgrupper og på tvers av treningsgrupper. Styret mener at det har vært en suksess. Både innad i treningsgrupper har det blitt lagt til rette for mer sosialt samvær (tilpasset koronarestriksjoner), men også mellom ulike treningsgrupper. Det er gjennomført juleavslutning, sommeravslutning og også julebord for Elite + de eldste på AU2.

# Øvrige arrangement

Det har i skoleferier vært arrangert treningssamlinger med Sofia, Vera, Manu eller Javier som trener. Dette har blitt finansiert ved brukerbetaling, samt av tilskudd fra kommune/stiftelser. Treningssamlingene har vært godt besøkte og er noe vi vil fortsette å tilby.

Det har vært noen «jentesamlinger» i 2021 der klubben har fulgt opp jentene i klubben spesielt. Dette for å forsøke å øke trivsel/samhold blant jentene i klubben, samt for å forhåpentligvis motivere flere jenter til å fortsette med badminton og dermed redusere frafallet i ungdomsalder. Tilbakemeldinger fra jentesamlingene har vært meget gode og er noe vi vil fortsette med inn i 2022.

Det har også vært egne treningssamlinger for nybegynnere, både barn og voksne. Besøket på disse har variert noe, rundt pluss/minus 10-12 personer.

# Annet

Samarbeidet mellom styret og stiftelsen har vært godt i 2021.